Diari Oficial de la Generalitat Valenciana


Sumari del DOGV 8471, del 24-01-2019 (2019/246)

RESOLUCIÓ de 26 de desembre de 2018, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/246


Data del document
:   26-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 de desembre de 2018, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016. [2019/246]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019. El projecte de llei de pressupostos de la Generalitat per a l'any 2019 inclou una nova línia de subvenció genèrica de l'Institut Valencià d'Art Modern (IVAM) que ha d'incorporar-se a l'esmentat document amb l'objectiu que aquest document oferisca tota la informació relativa a l'activitat subvencional de la conselleria de manera completa i integrada, afavorint amb això la informació a la ciutadania i la transparència en la gestió.  
Vist tot això i fent ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Modificar el Pla estratègic de subvencions 2016-2019 de la Conselleria d'Educació, Investigació, Cultura i Esport, mitjançant la inclusió d'una nova línia en el capítol referit a l'Institut Valencià d'Art Modern (IVAM), d'acord amb el detall que figura com a annex únic.  
  
  
València, 26 de desembre de 2018. El conseller d'Educació, Investigació, Cultura i Esport: Vicent Marzà Ibáñez.  
  
  
ANNEX ÚNIC  
Modificació del Pla estratègic de subvencions 2016-2019  
  
S'inclou en el Pla estratègic de subvencions de la Conselleria d'Educació, Investigació, Cultura i Esport 2016-2019 un nou capítol referit a l'Institut Valencià d'Art Modern, el qual conté una línia de subvenció en els termes següents:  
  
Institut Valencià d'Art Modern (IVAM)  
Objectiu estratègic 1  
Completar en l'IVAM, la formació acadèmica de joves amb titulació universitària a través de la realització de pràctiques professionals en les tasques de la gestió museística.  
Línia de subvenció: codi: S8581000  
Denominació: beques pràctiques professionals.  
Forma de concessió: concurrència competitiva.  
Beneficiaris: persones físiques.  
Descripció i finalitat: beques de pràctiques professionals en l'IVAM per a completar els coneixements adquirits en la formació acadèmica.  
1. Àrees de competències afectades i sectors cap als quals es dirigeixen les ajudes: article 2.1 Llei 1/2018, de 9 de febrer, de la Generalitat, reguladora de l'Institut Valencià d'Art Modern (IVAM).  
Persones físiques.  
2. Objectius i efectes que es pretenen amb la seua aplicació: completar i desenvolupar en l'IVAM la formació acadèmica de joves amb titulació universitària a través de la realització de pràctiques professionals en les tasques relacionades amb l'aprenentatge en els diferents àmbits de la gestió museística.  
Millora de la formació de futurs professionals mitjançant la participació activa en les activitats culturals i artístiques de caràcter públic en col·laboració amb els equips tècnics de la institució.  
3. Mecanisme: elaboració de bases reguladores i convocatòria anual per a la concessió de les ajudes per concurrència competitiva (art. 165 Llei 1/2015).  
4. Delimitació de les línies bàsiques de les bases reguladores: presentació de la sol·licitud i documentació segons la resolució de la convocatòria, baremació per comissió tècnica, concessió per la presidència de l'IVAM, i justificació de la realització de l'activitat dins del termini que s'indique a aquest efecte.  
5. Calendari: fins al 31 de desembre de cada any.  
6. Termini necessari per a la seua consecució: anual.  
7. Despeses previsibles per a la seua realització i fonts de finançament: 100.000 euros o l'import que es consigne en la llei anual de pressupostos.  
8. Indicadors de seguiment i avaluació: nombre de sol·licituds estimades i nombre de beneficiaris.